རྒྱུན།།ཐ་དད་མེད་ན་སྟེ་མེད་རང
སར་གྲོལ།།བློ་ལས་འདས་ན་བྱ་དང་མི་རྩ་མེད།།སངས་རྒྱས་སེམས་ཅན་མཚོན་ཚུལ་སོ་སོར་ཡང་།།ལྷན་ཅིག་དག་ཏུ་སྐྱེས་ཏེ་རིག་མ་རིག།གང་ཞིག་སྣང་ཡང་དྲན་པར་མི་རྟོག་ན།།སེམས་ཅན་ཉིད་ནི་འབྲས་བུ་སྐྱེ་བ་མེད།།
གང་ཞིག་མི་སྡང་དྲན་པར་རྟོག་ཅེ་ན།།སངས་རྒྱས་ཉིད་ཀྱང་ཁམས་གསུམ་འཁོར་བའི་རྒྱུ།།གང་ཞིག་དྲན་མེད་རྒྱུད་ལ་འཆང་བྱེད་ན།།སེམས་ཅན་སྣང་ཡང་སངས་རྒྱས་དག་དང་མཚུངས།།གང་ཞིག་དྲན་པས་སངས་རྒྱས
རྟོགས་འདོད་ན།།སངས་རྒྱས་སྡང་ཡང་སེམས་ཅན་ཁྱད་པར་མེད།།དེས་ན་སྣང་རྟོག་གཉིས་ལ་བརྟག་ཏུ་མེད་དེ་བོར།།བོར་ཡང་རང་ལས་གཞན་མེད་འགྲོ་རྒྱུན་ཆད།།རང་ལ་ཡོད་སྙམ་རྟོག་གི་དྲན་པས་བསླད།།

སྡང་བ་གསལ་ལ་མི་རྟོག་མ་ཞེ་ན་སེམས།།དེ་ཕྱིར་ཡོད་དང་མེད་པའི་རྟོག་གཉིས་བྲལ།།གཉུག་མར་གནས་ན་གང་ལྟར་བྱས་ཀྱང་བདེ།།དྲན་པ་འོད་གསལ་འཛིན་པའི་སྙིང་པོ་ཅན།།ཞེན།།
པ་གཉིས་དང་བྲལ་ཏེ་རང་བཞིན་གཉུག་མར་གཞག།དེས་ན་ཕྱག་རྒྱ་ཆེན་པོ་ཟུང་དུ་རབ་འཇུག་སྟེ།།ཟན་པ་དྲན་མེད་སྐྱེ་མེད་ཟུང་དུ་འཇུག།ཟན་མེད་མི་རྟོག་པ་ཡི་རང་བཞིན་དང་།།རྟེན་འབྲེལ་གློ་བུར་སྐྱེ་བའི་དྲན་པ་གཉིས།།།
སྐྱེ་བ་མེད་པའི་ངང་དུ་རོ་གཅིག་ཕྱིར།།དེས་ན་སྐྱེ་དང་སྐྱེ་མེད་བློ་ལྔས་འདས།།འོད་གསལ་སྟོང་དང་ཟུང་དུ་འཇུག་ལ་སོགས།།མ་བཅོས་མ་བྱས་སྐྱེ་མེད་རང་སར་གྲོལ།།དེ་ལས་སྐུ་གསུམ་ཆོས་སྒྲ་ལོངས་སྐུ་དང་།།སྣ་ཚོགས།
འབྱུང་བས་སྦྲུལ་སྐུ་ཞེས་སུ་བཤད།།གཉུག་མངོ་བོ་ཉིད་ཀྱི་སྐུ་ཡིན་ཏེ།།སྟོང་དང་སྙིང་རྗེ་དབྱེར་མེད་སྐྱེ་བ་མེད།།ལས་ཀྱི་ཕྱག་རྒྱ་ལ་བརྟེན་ཉམས་མྱོང་ནི།།བཅོས་མ་ཡིན་ཕྱིར་རྐྱེན་གྱི་སྟོབས་ལས་བྱུང་།།གཞན་
ལྟོས་གྱིར་ཁོ་ན་ཉིད་མ་ཡིན།།ཆོས་ཀྱི་ཕྱག་རྒྱ་བཅོས་མ་མ་ཡིན་ཀྱང་།།ཉམས་སུ་མྱོང་བས་མ་གྲུབ་ཉིད་མི་མཐོང་།།ཕྱག་རྒྱ་ཆེན་པོ་ཉམས་སུ་མྱོང་གྱུར་ན།།དྲན་པ་སྣ་ཚོགས་སྐྱེ་བ་མེད་པར་ཤེས།།དངོས་པོར་སྣང་བ་ངོ་ས་
ཉིད་ཀྱིས་སྟོང་།།སེམས་ཅན་སྐྱེ་བ་མེད་དང་དབྱེར་མེད་དོན།།སྙིང་རྗེ་ཐབས་ཀྱིས་མཚོན་བྱ་དཔེ་ཡིས་བསྟན།།སྣ་ཚོགས་སྣང་ཡང་བློ་འདས་ཡུལ་མི་གཡོ།།བདག་ཉིད་རྣལ་འབྱོར་དེ་ཉིད་རྟག་ཏུ་བལྟ།།སྤྱོད་ལམ་

མས་ཅད་ཕྱག་རྒྱ་ཆེ་ལ་གནས།།དངོས་པོའི་གནས་ལུགས་སྐྱེ་མེད་ངང་དུ་གཞག།རླུང་གིས་རྐྱེན་བྱས་རྒྱ་མཚོ་དྲངས་པ་ལས།།རྦ་རླབས་ཆུ་ལ་གཉེར་མ་གློ་བུར་སྐྱ།།དེ་ཉིད་རྒྱ་མཚོ་དྲུག་དང་དབྱེར་མེད་བཞིན།།དྲན་
པས་རྐྱེན་བྱས་རྟོག་པ་གློ་བུར་སྐྱེ།།དེ་ཉིད་སྔར་གྱི་དྲན་པ་མེད་དང་ནི།།སྐྱེ་མེད་བློ་འདས་དག་གི་ངོ་མཚར་མཚུངས།།དེ་ལྟར་ཕྱག་རྒྱ་ཆེ་ལ་སྐྱེས་པ་སྔར་མེད་བཞིནོ།།ཕྱིས་ཀྱང་རྐྱེན་གྱི་སྟོབས་ཀྱིས་སྐྱེ་མི་སྲིད།།སྐྱེ་བ་
མེད་དེ་དེ་དང་དབྱིར་མེད་དོ།།གཟུགས་ཅན་མ་ཡིན་ཀུན་ལ་ཁྱབ་པ་དང་།།མི་འགྱུར་བ་དང་དུས་རྣམས་ཐམས་ཅད་པའོ།།ནམ་མཁའ་ལྟ་བུར་སྐྱེ་འགག་མེད་པ་དང་།།ཟག་པར་སྤྲུལ་གཟུང་སྦྲུལ་གྱིས་སྟོང་པ་དང་།།
ཆོས་སྐུ་ལོངས་སྐུ་སྦྲུལ་སྐུ་དབྱེར་མེད་དེ།།ངོ་བོ་ཉིད་ནི་བློ་ཡི་ཡུལ་ལས་འདས།།ཕྱག་རྒྱ་ཆེན་པོ་སྐད་ཅིག་མངོན་སངས་རྒྱས།།དེ་ཉིད་སེམས་ཅན་དོན་དུ་གཟུགས་སྐུར་བྱུང་།།རྒྱུ་མཐུན་འབྲས་བུ་རྣམ་སྨིན་འབྲས་བུ་དང་།།
་མ་མེད་པའི་འབྲས་བུས་གཞན་དོན་བྱེད།།གོ་འཕང་ཁྱད་པར་བརྗོད་ལས་འདས་པར་བཤད།།ཀྱེ་ཧོཿམ་བཅོས་ཕྱག་རྒྱ་བདེ་བ་ཆེ།།དྲན་མེད་ཀློང་དུ་རང་ཤར་བས།།སྐྱེ་མེད་ནམ་མཁའ་ལྟ་བུར་ཁྱབ།།བློ
ལས་འདས་པའི་ངང་ལ་གནས།།སྣང་བ་སྤྲོས་བྲལ་བདེ་བ་ཆེ།།དྲན་མེད་ཅིར་ཡང་མི་རྟོག་པ།།དྲན་པ་སྣ་ཚོགས་སེམས་སུ་གསལ།།བརྟགས་ཤིང་བཙལ་ན་དམིགས་སུ་མེད།།སྐྱེ་བ་མེད་ལ་འཛིན་དང་བྲལ།།

འཛིན་དང་བྲལ་ཞིང་རྒྱུ་བ་མེད།།དྲན་པ་སྒྱུ་མ་རང་རིག་ཙམ།།སྒྱུ་མེད་ཐར་མེད་དྲན་མེད་གསལ།།སྐྱེ་མེད་དོན་དམ་ཀུན་གསལ་བས།།ཐམས་ཅད་བློ་ལས་འདས་པར་མཐོང་།།ཁམས
གསུམ་བློ་འདས་ཡེ་ཤེས་ཉིད།།ལྷན་ཅིག་སྐྱེས་པ་དེ་ཁོ་ན།།དྲན་པའི་རྩ་བ་མ་ལུས་ཐག་བཅད་དེ།།དྲན་མེད་སྐྱེ་བ་མེད་པའི་དབྱིངས་ལ་དགོད།།དེ་ཉིད་མ་བཅོས་བློ་ཡི་ཡུལ་ལས་འདས།།དྲན་མེད་སེམས་ཀྱི་རང
འབར་ཉིད་དུ་གསལ།།གསལ་བས་རྣམ་རྟོག་འཁོར་བའི་གྲོགས་སུ་འགྱུར།།ཐར་པའི་ལམ་ནི་ཁོ་ན་ཉིད་ཤེས་ནས།།རང་བྱུང་བསམ་བྲལ་ཇི་བཞིན་ན་དང་ལ་གཞག།དྲན་པ་རང་གསལ་དངོས་པོར་གྲུབ་པ་མེད།།བཅོས
མེད་དགོངས་པ་སྐྱེ་མེད་བདེ་ཆེན་འདི།།མངོན་སུམ་སྣང་བས་ངོས་གཟུང་གང་ཡང་མེད།།དྲན་མེད་ཡུལ་དུ་ཅིར་ཡང་མཐོང་བ་མེད།།རྟེན་དང་བྲལ་བས་སློབ་པ་གང་ཡང་མེད།།གང་ཡང་ཡིད་ལ་བྱར་མེད་ཕྱག་རྒྱ་ཆེ།།
མཚན་མའི་དྲན་རེག་སྣ་ཚོགས་ཇི་སྙེད་པ།།དེ་ཉིད་ཕྱག་རྒྱ་ཆེ་ལས་དགྱེ་བ་མེད།།རྟོག་དང་མི་རྟོག་གཉིས་ཀ་སོ་སོར་མིན།།རྟག་ཆད་མཐའ་ལ་མི་གནས་སྐྱོན་དང་བྲལ།།རང་རིག་དེ་ཉིད་རྟོགས་ན་གཞན་ལས་མིན།།།
རྟེན་འབྲེལ་མྱ་ངན་འདིས་ལམ་བསྟེན་པ་དང་།།སྐྱེ་བ་མེད་པར་རྟོགས་ན་ཕྱག་རྒྱ་ཆེ།།དེ་ཉིད་མི་ཤེས་ལས་ཀྱི་ཕྱག་རྒྱ་དང་།།དམ་ཚིག་ཆོས་ལ་སོགས་པ་རྩོལ་འདོད་པས།།དེ་ཉིད་མཚོན་པའི་དཔེ་ཙམ་དོན་མི་ནུས།།།

གཟུང་འཛིན་བྲལ་བའི་ཕྱག་རྒྱ་ཆེར་བསྟེན་པ།།ཤེས་པ་རང་ལུགས་སོམ་ཉིད་ལས་འབྱུང་།།འདོད་མེད་རང་གཞག་གཉུག་མའི་ངོ་བོར་གནས།།ཐ་མལ་སྣང་བའི་ཤེས་པ་འདི་ཉིད་བློ།།ཡིན་མིན་དྲན་པའི་སེམས་ལ།།
རརང་གཞག་ཡིན།།ཡིད་ཆེས་རིན་ཆེན་གདམས་ངག་ཡིད་བཞིན་གཏེར།།ཡིད་ལ་བྱ་དང་མི་བྱ་མེད་པར་གཞག།རང་རིག་ཕྱག་རྒྱ་ཆེན་པོ་ཉིད་ཡིན་པས།།ཕྱག་རྒྱ་ཆེན་པོ་ཉིད་ལ་ཉིད་ཀྱིས་བསྟན།།དྲན་པ་རྟོག་ཚོགས
དོན་ལ་སེམས་མ་འཇུག།ཕྱི་ནང་བྲལ་བས་རྩོལ་མེད་ཕྱག་རྒྱ་ཡིན།།ཕྱག་རྒྱ་ཆེན་པོའི་སྲོག་ལྡན་འདོད་པ་མེད།།འདོད་པ་བྱུང་ན་དེ་ཡང་དྲན་པའི་རྒྱུ།།རང་སེམས་ཕྱག་རྒྱ་ཆེན་པོ་ལྔ།།དྲན་དང་མ་དྲན་ཐ་དད་སྐྱེ་བ་མེད།།
འཁྲུལ་དང་མ་འཁྲུལ་བློ་ཡི་ཡུལ་ལས་འདས།།དྲན་པ་ཞེན་རྟོག་བརྟས་པས་འཁོར་བར་སྐྱེ་བའི་རྒྱུ།།འོད་གསལ་ཕྱག་རྒྱ་ཆེན་པོ་གཉུག་མའི་ངོ་བོ་ཉིད།།གང་ཡང་འགྱུར་མེད་བྱང་ཆུབ་སེམས་སུ་གཅིག།ཁོ་ན་
ཉིད་ལ་གཟུང་འཛིན་ངོ་བོ་བྲལ།།སྣང་བ་དོན་ལྡན་ཡེ་ཤེས་ཉིད་དུ་མཐོང་།།བསམ་པས་བརྟགས་པས་དྲན་པའི་ཚོགས་སུ་རྒྱུས།།སྣང་བ་སྐྱེ་བ་ལོག་པའི་སྟོབས་ཀྱིས་མཐོང་།།དྲན་པ་དྲན་མེད་དང་ལ་ཤེས་འཇུག་པ།།
ལུས་ངག་ཡིད་ཀྱིས་འབད་ཀྱང་དྲན་རྒྱུ་མེད།།གཉིས་སུ་མེད་ན་འཁོར་བའི་རང་བཞིན་མེད།།དྲན་པ་སྣ་ཚོགས་འགྱུ་བའི་རང་བཞིན་འདི།།སྣ་རྩེའི་ཕྱག་རྒྱ་དག་ལ་ཡེ་ནས་མེད།།དེས་ན་ཕྱག་རྒྱ་ཆེན་པོ་བསམ་མེད

བླང་ངོར་གཞག།ཀྱེ་ཧོཿཕྱི་ནང་ཟ་བ་དང་མི་ཟབ་བསྐྱེད་རིམ་དང་།།ཡོངས་གྲུབ་ངོ་བོ་ཉིད་དང་དབུགས་དབྱུང་དང་།།རྒྱས་གདབ་ལས་དང་ཆོས་ཀྱི་ཕྱག་རྒྱ་ནི།།རྣལ་འབྱོར་ཡོངས་སུ་
རྫོགས་པའི་རིམ་པ་སྟེ།།ཕྱག་རྒྱ་ཆེན་པོ་ངོ་བོ་ཉིད་རིམ་དང་།།དམ་ཚིག་ཕྱག་རྒྱ་ཡོངས་སུ་གྲུབ་པའི་རིམ།།ཀུན་བརྟགས་ཡོངས་སུ་གྲུབ་པའི་རྒྱ།།ལས་ཀྱི་ཕྱག་རྒྱ་དབང་གི་ངོ་བོ་དང་།།དགའ་བ་བཞིར་ལྡན་
ཐབས་ཀྱི་རང་བཞིན་ཅན།།ཆོས་ཀྱི་ཕྱག་རྒྱ་སྣ་ཚོགས་སྣང་བ་སྟེ།།དགའ་བཞིའི་ལྷན་ཅིག་སྐྱེས་པ་བསྟན་པའི་ཕྱིར།།དགའ་བ་བཞིར་ལྡན་ལྷན་ཅིག་སྐྱེས་པ་ཉིད།།ཕྱག་རྒྱ་ཆེན་པོ་སྐྱེ་བ་མེད་པ་ལ།།གཟུང་འཛིན
དང་བྲལ་ངོ་བོ་བློ་ལས་འདས།།དྲི་མ་མེད་པའི་འབྲས་བུ་མངོན་སངས་རྒྱས།།དམ་ཚིག་ཕྱག་རྒྱ་མཚན་མའི་རྣལ་འབྱོར་ཏེ།།འབྲས་བུ་ལྷ་ཡི་དཀྱིལ་འཁོར་འགྲོ་བའི་དོན།།རྗེ་བཙུན་པ་མས་ཐབས་དང་ཤེས་རབ་མཚོན།།
དགའ་བ་བཞིར་ལྡན་དམ་ཚིག་ཕྱག་རྒྱ་ཆེ།།དེ་ལྟར་ཐབས་ཀྱི་སྦྱོར་བས་ཀུན་འདུལ་ཡང་།།ཟབ་མོ་ཆོས་ཀྱི་ཕྱག་རྒྱས་གཏན་ལ་ཕབ།།སེམས་ཉིད་ཕྱག་རྒྱ་ཆེན་པོ་རང་ལ་བསྟན།།དགའ་བས་གཟུང་བའི་དྲན་པ་དགར
པད་།།མཆོག་དགས་འཛིན་པའི་དྲན་པ་ཕྱེད་གཏང་བ།།ལྷན་ཅིག་སྐྱེས་དགས་ཡོངས་སུ་དྲན་པ་དགར།།དགའ་བྲལ་སྣང་བ་སྐྱེ་མེད་དྲན་པ་གསལ།།དེ་བཞིན་ཟབ་མོ་ཆོས་ཀྱི་ཕྱག་རྒྱ་བསྟེན།།དགའ་བཞིའི་ཡེ

ཤེས་གང་རུང་སྐྱེ་བ་དང་།།ཐ་དད་མེད་ཅིང་ཡོངས་སུ་ཐིམ་པར་གནས།།རྟོགས་པའི་ཉམས་མྱོང་དག་ལ་གནས་པ་དང་།།ཡིད་ལ་མི་དྲན་རྟོགས་པ་ཐ་མི་དད།།དཔེ་དང་ལམ་དེས་ཐ་དད་འདུལ་བར་བསྟན།།སེམས་ཉིད
ཕྱག་རྒྱ་ཆེན་པོར་འཆར་བ་ནི།།སྐྱེ་མེད་སྐྱེ་བའི་རྣམ་སྤྲུལ་ཅིར་ཡང་འཆར།།བློ་ལས་འདས་པ་མི་སྐྱེ་ངོ་བོར་བསྟན།།མ་སྐྱེས་པ་དང་སྐྱེ་བའི་ངོ་བོ་གཉིས།།ཐ་དད་མེད་དེ་གཉུག་མའི་ངོ་བོར་གཞག།དྲན་པ་སྣ་ཚོགས་གང་།།
ལ་རྒྱུ་བ་འདི།།དྲན་མེད་འཇུག་པས་རྟོག་པ་མི་དགག་པར།།ཤེས་པ་རང་ལུགས་བཞག་ན་གནས་པར་འགྱུར།།སྣང་དང་སྟོང་པ་གཉིས་འཛིན་སྐྱེ་བའི་རྒྱུ།།ཐ་མི་དད་པར་གོན་བདེ་བ་ཆེ།།ཉམས་མྱོང་ཤར་བས་མི་
མཐུན་འཛིན་པ་བྲལ།།དྲན་པ་མེད་དེ་འདི་འདྲའི་ཡུལ་མེད་པས།།དྲན་པའི་རྐྱེན་དང་སྣང་སྟོང་ཐ་མི་དད།།མ་སྐྱེས་མཚན་མ་མེད་པའི་རྣལ་འབྱོར་ལ།།མཉམ་གཞག་རྗེས་ཐོབ་མེད་དེ་རྒྱུན་གྱི་རྣལ་འབྱོར་ཆེར།།སྣང་དང་།།
སྐྱེ་བ་དྲན་པ་གང་སྐྱེས་ཀྱང་།།དེ་ཉིད་སྟོང་པ་དྲན་མེད་དང་གནས་པས།།དྲན་པ་ཡིད་ལ་བྱེར་མེད་སྡང་སྟོང་དབྱེར་མི་ཕྱེད།།དེ་ཉིད་ཐུག་ཕྲད་སྐྱེ་མེད་ཉམས་མྱོང་ལ།།སྣང་བའི་ངོ་བོ་སྟོང་པ་བདེ་ཆེན་འཆར།།ཆ་བ
ཆུ་རུ་བཞུ་ནས་བཏུང་དུ་བཏུབ་པ་བཞིན།།གང་སྣང་སྐྱེ་མེད་བདེ་བ་ཆེན་པོར་ཚོར།།བཏང་སྙོམས་དྲན་པ་མེད་དེ་རྟོག་པ་མ་བཀག་ཀྱང་།།བློ་ལས་འདས་པས་རྨོངས་པ་བསྒོམ་དང་བྲལ།།རང་ལ་གནས་ན་བདེ

ཆེན་ཉམས་འབྱུང་སྟེ།།དང་པོར་སྣང་བ་སྟོང་པའི་ཉམས་མྱོང་འབྱུང་།།ཆབ་རོམ་སྣང་ཡང་ཆུ་རུ་ངོ་ཤེས་བཞིན།།གཉིས་པ་དྲན་པའི་སྣང་བ་མ་འགགས་པར།།སྟོང་པ་བདེ་བ་ཐ་མི
ད་པར་འབྱུང་།།ཆབ་རོམ་ཆུ་རུ་ཞུ་བའི་གནས་སྐབས་བཞིན།།གསུམ་པ་དྲན་པ་དྲན་མེད་སྐྱེ་བ་མེད་ལ་ཐིམ།།ཐམས་ཅད་ཐ་མི་དད་པར་བདེ་བ་ཆེན་པོར་གཅིག།དེ་ཉིད་ཆབ་རོམ་ཐམས་ཅད་ཆུ་རུ་ཞུ་བ་བཞིན།།
ཐམས་ཅད་འདི་ཆེན་རང་བཞིན་ཐུག་ཕྲད་ཤེས་གྱུར་ན།།བཅིངས་གྲོལ་དག་གིས་མ་བཟུང་དྲན་པའི་རྗེས་མ་འབྲངས།།འཇུར་བུས་བཅིངས་པ་བཞིན་དུ་སེམས་མི་སྒྲིམ།།འཇུར་བུ་གློད་ན་གྲོལ་བཞིན་སེམས་ཉིད་གར
དགར་གཏང་།།ལྡོག་པས་གཟིངས་ལས་འཕུར་བའི་བྱ་རོག་བཞིན།།དེ་ཉིད་ཤེས་ན་སྣང་བའི་ལོངས་སྤྱོད་ཡིན།།ལྕགས་ཀྱུས་བཏབ་པས་གླང་ཆེན་ཐུལ་བ་བཞིན།།བྱ་བྲལ་བཞག་པས་གླང་ཆེན་ལོབས་པ་
བཞིན།།དྲན་པ་དྲན་ངོ་ཤེས་པས་གནོད་པ་མེད།།སྣང་བ་སྟོང་པར་ངོ་ཤེས་རྟོག་དང་བྲལ།།སྐྱེ་བ་གནས་པ་དབྱེར་མེད་དྲན་མི་རྒྱུ།།དེ་ནི་ཁྱིམ་བདག་དགྲ་རྐུན་ངོ་ཤེས་བཞིན།།སྣང་བ་སྟོང་པར་ལན་ཚྭ་ཆུར་ཐིམ
བཞིན།།དྲན་པ་དྲན་མེད་ཐིམ་པས་དེ་ཁོ་ན།།སྐྱེ་བ་རྣམ་པ་གཉིས་ལ་སྐྱེ་རུ་མེད།།ཐུག་ཕྲད་སྐྱེ་མེད་ཡེ་ཤེས་ཤར་བས་ན།།དྲན་པ་བློ་ཡི་ཡུལ་མེད་ཕྱོགས་མེད་ཡེ་ཤེས་འཆར།།སྤྲོ་བར་མེ་མཆེད་རང་འབར་མེ

བཞིན་དུ།།མྱོང་སྣང་སྨྲ་མི་བཏུབ་པ་གཞོན་ནུའི་བདེ་བ་བཞིན།།སྣ་ཚོགས་སྣང་ཡང་དྲན་པར་མི་འགྱུར་བར།།དལ་བའི་འབབས་ཆུར་ཟ་རླབས་མི་འབྱུང་བཞིན།།རང་གི་ངོ་བོ་གསལ་བས་མར་མེ་འདྲ།།དེ་ལྟར་ཕྱག
རྒྱ་ཆེན་པོ་གང་ལ་མི་བརྟེན་པས།།བྱ་སར་ཀོན་ནེ་ནམ་མཁར་གནས་བཞིན་དུ།།རྟོག་པའི་སྤྱོད་པས་བླང་དོར་མི་བྱེད་པར།།སྲོག་ཆགས་པ་ཏ་རི་བཞིན་ཞེན་ཆགས་མེད།།བློ་འདས་འབྲས་བུ་འདོད་པ་མེད་སྒྲུབ་པ།།
སྨན་མཆོག་ནང་ནས་བེ་ཏ་ཇི་བཞིན་ཉིད།།ཀྱེ་ཧོཿདེ་ལྟར་མཁས་པས་ཐབས་ཟིན་དག་གིས་ནི།།དྲན་པ་དེ་ལ་སྐྱེ་མེད་རྒྱས་བཏབ་སྟེ།།དྲན་པ་མེད་ལ་དྲན་པའི་རྒྱ་ཡིས་གདབ།།སྣང་བས་སྟོང་པ་ལ་རྒྱས
གདབ།།སྟོང་པས་སྣང་བ་ལ་རྒྱས་གདབ།།དྲན་དང་སྡང་བར་བདེ་བའི་རོར་ཤར་ན།།སྟོང་དང་དྲན་མེད་རྒྱ་ཡིས་ཐེབས་པ་ཡིན།།སྣ་འདང་དྲན་པར་སྟོང་པའི་རྒྱ་དང་ནི།།དྲན་མེད་གནས་པ་དག་གི་རྒྱས་བཏབ།།
ན།།སྣང་དང་དྲན་པ་བདེ་བའི་རོར་ཤར་ནས།།མཚན་མའི་སྒོམ་པས་མ་བཅོས་མཚན་མེད་བློ་ལས་འདས།།དྲན་དང་སྣང་བ་དག་ལ་སྐྱེ་མེད་རྒྱས་བཏབ་པས།།སྐྱེ་མེད་དག་ལ་བློ་འདས་རྒྱ་ཡིས་ཐེབས།།དྲན་
པཔར་དྲན་མེད་བདེ་བའི་རྒྱས་ཐེབས་པས།།སྟོང་པར་མ་སོང་ཆད་པའི་མཐར་མ་ལྷུང་།།གནས་པས་སྐྱེ་བ་དག་ལ་རྒྱས་ཐབས་པས།།དངོས་པོར་མ་སོང་རྟག་པའི་མཐར་མ་ལྷུང་།།ཐམས་ཅད་བློ་ལས

འདས་ཤིང་སྐྱེ་མེད་པས།།ཐམས་ཅད་བདེ་བ་ཆེན་པོའི་རྒྱུ་དང་ལྡན།།དེ་ལྟར་ཤེས་པས་བཏང་སྙོམས་མཐར་མ་ལྷུང་།།དྲན་པ་འཁོར་བའི་དངོས་པོ་དང་།།དྲན་པ་མེད་པའི་རྟོགས
པ་ལ།།བཏང་སྙོམས་ལམ་དུ་ཁྱེར་བར་བྱེད་པ་ལ།།རིག་པས་གཞིགས་ནས་སྟོང་པར་བཏང་སྙོམས་དང་།།གཟུང་འཛིན་བྲལ་བའི་རང་རིག་བཏང་སྙོམས་པས།།བདེན་པ་གཉིས་བྲལ་གཉིས་མེད་བཏང་།།
སྙོམས་བསྒོམ།།གང་དུ་མ་དྲན་བསམ་གཏན་བཏང་སྙོམས་མཆོག།ལུང་དུ་མ་བསྟན་བཏང་སྙོམས་བསྒོམ་པ་མེད།།ཤེས་པ་སོར་གཞག་དྲན་མེད་ཉམས་འཕྲོས་པས།།དྲན་པའི་མཚན་མདྲན་མེད་ལམ་དུ
ཁྱེར།།བདེ་བ་ལམ་ཁྱེར་བློ་འདས་མ་དམིགས་པ།།གཉིས་ལ་མི་རྟོག་བདེ་བ་རྒྱུན་མི་འཆད།།ཀྱེ་ཧོཿཉམས་དང་བྲལ་བས་གཟུང་འཛིན་གཉིས་ལས་གྲོལ།།དེ་ཉིད་ཕྱག་རྒྱ་ཆེན་པོའི་དོན་མཐོང་འགྱུར།།
འབྲས་བུ་མཐར་ཐུག་རིན་ཆེན་གཏེར་ཆེན་ལས།།ཕྱག་རྒྱ་ཆེ་ལ་གནས་འདོད་གང་།།དྲི་མེད་འབྲས་བུ་རྟོགས་པར་ཤོག།སྐུའི་མཛོད་འཆི་མེད་རྡོ་རྗེའི་གླུ་ཞེས་བྱ་བ་བཀའ་ཕྱག་རྒྱ་ཆེན་པོ་དཔལ་ས་ར་ཧའི་ཞལ་སྔ་ནས་གསུངས་པ
རྫོགས་སོ།